### Resumé

JURA har anmodet om en lokalplan for et nyt byområde. Vejle Kommune og [adresse] ønsker at opføre 81 almene boliger. Heraf er de 22 boliger til unge mennesker, der er i risiko for at ende som hjemløse.

Lokalplanområdet ligger [adresse] 74 i Vejle mellem [adresse] og [adresse]. Lokalplanen skal muliggøre opførelse af boliger i tre-fire etager. Lokalplanen giver mulighed for at reetablere sportspladsen med atletikbaner, redskabsskure, overdækket opholdsareal samt udvidelse af parkeringspladsen.

### Sagsfremstilling

*![Kort over lokalplanområdet](data:image/jpeg;base64...)*

*Figur 1: Kort over lokalplanområdet*

*![Illustration af Åhusene set fra arealet ved åen](data:image/jpeg;base64...)*

*Figur 2: Illustration af Åhusene set fra arealet ved [adresse] (RAVN Arkitektur)*

*![Illustration af bebyggelsesplan](data:image/jpeg;base64...)*

*Figur 3: Illustration af bebyggelsesplan (RAVN Arkitektur)*

**Planens historik**

Teknisk Udvalg besluttede på mødet 6. februar 2024, pkt. nr. 24, at igangsætte udarbejdelse af lokalplan nr. 1342 og tillæg nr. 2.

**Lokalplanens indhold**

Baggrunden for lokalplanen er, at Vejle Kommune ønsker at der opføres etageboliger med fokus på en særlig sammensætning af borgere på en attraktiv placering centralt i Vejle. Boligprojektet kaldes Åhusene og er et projekt med Housing First-tilgangen for unge i hjemløshed. Etageboligerne placeres som fire bygninger langs [adresse]

Området indeholder i dag en sportsplads og Frederikke Mogensen. Sportspladsen fastholdes og kan opgraderes med atletikbane med tilhørende redskabsskure, tilskuer faciliteter mv. Den eksisterende grusparkeringsplads udvides og kantes af beplantning.

Lokalplanområdet er ca. 19.125 m2 og ligger [adresse] 74 i Vejle. Lokalplanområdet ligger mellem [adresse] og [adresse].
Langs sydsiden af [adresse] ligger en grussti, der forbinder den kommende parkeringsplads for DGI Huset Vejle vest for lokalplanområdet med [adresse]. Øst for området ligger Region Syddanmarks kontorbygninger på [adresse] 76 og [adresse] 12.
Lokalplanområdet består primært af en sportsplads. I dag benyttes sportspladsen af en fodboldklub og Anders Christoffersen. Fremadrettet skal sportspladsen alene anvendes af Midtbyskolen.

Lokalplanområdet indeholder også en grusparkeringsplads, der dels dækker parkeringsbehovet for boldbanen samt dele af parkeringsbehovet for VUC, [adresse] 25.
Lokalplanområdet er kantet af et højt og forholdsvis tæt beplantningsbælte mod syd, vest og nord. Mod øst adskilles grundene [adresse] og 76 af et trådhegn, der delvist er ledsaget af beplantning. Hegnet adskiller parkeringspladsen ved [adresse] 76 og parkeringspladsen i lokalplanområdet.
Lokalplanområdet er et tidligere engområde og de ubefæstede arealer fremstår ofte våde.

Det er kommunens vision at skabe et projekt af høj arkitektonisk kvalitet, som tilbyder attraktive boliger, fastholder dele af området til sportsplads, tillader offentlig adgang og giver mulighed for socialt samvær på de udendørs fælles opholdsarealer.

**Særlige planmæssige forhold**
Indkørselsforholdene etableres som højre ind og højre ud til og fra [adresse].

Ny bebyggelse kræver dispensation fra [adresse].

**Kommuneplantillæg**

Tillægget til kommuneplanen ændrer arealets anvendelse fra offentlige formål til boligformål.

**Vurdering af afledte konsekvenser**
Der er foretaget en helhedsvurdering af boliglokalplanens afledte konsekvenser, herunder offentlige investeringer, for at sikre en byudvikling i balance. Det kan være i forhold til f.eks. skoler, institutioner, idræt, veje, stier og kollektiv trafik.

Helhedsvurderingen viser, at lokalplanen ikke har afledte konsekvenser på de undersøgte forhold. (notatet vedlægges ikke)

**Miljøvurdering**
Forslag til lokalplan nr. 1342 og tillæg nr. 2 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

**Høringsperiode**
Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner, og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen og tillægget fastsættes til otte uger, da tillægget ændrer anvendelsen eller inddrager nye arealer, og dermed har særlig interesse for offentligheden.

**Overtagelsespligt/Frafaldserklæring**
Lokalplanområdet ejes af kommunen, og en frafaldserklæring er derfor ikke nødvendig.

### Klima og resiliensvurdering

Der er foretaget en bæredygtighedsvurdering af lokalplanen i forhold til planens bæredygtige potentiale. Der er målt på fem bæredygtige hovedområder: Miljø, sociokulturel og funktionel kvalitet, teknik, proces og økonomi.

Lokalplanområdet ligger lavt og står ofte under vand. Ved realisering af lokalplanen hæves terrænet således at overfladevand, kan løbe ud i [adresse] Bygninger placeres således, de sammen med et lavt dige er med til at sikre bygninger og bagvedliggende arealer til kote 2,5.

Der skabes behagelige udeområder og opholdsområder uden miljøgener fra støj og indbliksgener. Der bliver mulighed for at opholde sig i sol, skygge og læ.

Lokalplanen gør det muligt at benytte eksisterende forsyningsstruktur. Der tilføres jord til området for at hæve terrænet.

Det er hensigten, at bebyggelsen opføres som et træbyggeri. Etageboligernes facader skal beklædes med træ, som er en fornybar ressource.

Der er kort afstand for gående og cyklister til hverdagsfaciliteter som skoler, sport, indkøb, børnepasning. Der skabes tryghed gennem belysning, og ved at gøre udearealer synlige fra bygninger.

Der arbejdes med at lave miljøer som understøtter ophold, sammenhold, bevægelse mv. Beboerne får mulighed for at opholde sig på egen altan, men også på fælles opholdsarealer
på jorden. De grønne byrum understøtter sociale møder og har plads til flere brugergrupper.

Der arbejdes nænsomt med landskabet, således det ændrede terræn tilpasses topografien omkring åen. Byggeriet orienteres således det får udsigt til [adresse] Der arbejdes med klimamæssig planlægning ved at sikre området mod oversvømmelse og forhøjet vandstand.

Der sikres tilgængelighed for alle på gangstier. Dog ligger den offentlige gangsti langs [adresse] lavt. Det betyder, at stien i våde perioder vil ligge under vand, ligesom vi kender det på andre strækninger langs [adresse] Det er oplagt at lave hvilesteder for fodgængere, men der er ikke krav herom i lokalplanen. Den offentlige sti langs åen, går videre mod vest, hvor der er etableret en ny
parkeringsplads.

Vejle Kommune har engageret sig med en boligforening med henblik på at skabe et projekt af høj arkitektonisk kvalitet. Der er arbejdet med langsigtet balancering af økonomiske omkostninger,  herunder drift og vedligehold. Der er fx set på driftsøkonomi i forhold til vedligeholdelse af træfacader.

Planen udnytter de værdier og kvaliteter, der er i beliggenheden ved [adresse] Dertil gør planen det muligt at placere etageboliger meget bynært. Udnyttelsen af arealet harmonerer med omgivelserne og markedet i forhold til tæthed, bebyggelsesprocent og prisniveau.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller,

**at**     udvalget anbefaler over for byrådet, at forslag til lokalplan nr. 1342 og tillæg nr. 2 til Kommuneplan 2021-2033 vedtages og offentliggøres i 8 uger.

### Beslutning

Anbefalet.